wannaphong/clean_thaiwikipedia huggingface dataset:
# เทวดาเดินดิน (ภาพยนตร์)
เทวดาเดินดิน เป็น ภาพยนตร์ไทยจากค่ายนิวไฟว์สตาร์หรือ ไฟว์สตาร์ โปรดักชั่น ในปัจจุบันจากการกำกับของท่านมุ้ย หม่อมเจ้าชาตรีเฉลิม ยุคล ออกฉายครั้งแรกเมื่อวันที่ 4 กันยายน พ.ศ. 2518 นำแสดงโดย สรพงษ์ ชาตรี วิยะดา อุมารินทร์ และ ต่อลาภ กำพุสิริ

ต่อมาในปี พ.ศ. 2544 ทาง ช่อง 3 และ อาร์เอส โปรโมชั่น 1992 ได้นำภาพยนตร์เรื่องนี้มารีเมคและสร้างใหม่ในรูปแบบละครโทรทัศน์นำแสดงโดย พงษ์พัฒน์ วชิรบรรจง อำพล ลำพูน เมทินี กิ่งโพยม เกียรติศักดิ์ อุดมนาค และ ศานติ ศานติเวชกุล นอกจากนี้ สรพงศ์ ชาตรี และ ต่อลาภ กำพุสิริ สองนักแสดงจากเวอร์ชันต้นฉบับก็ได้มาแสดงในละครเรื่องนี้ด้วย

 เรื่องย่อ 
เรื่องราวของคน 3 คนคือ พล (สรพงษ์) , น้อง (วิยะดา) และ ต้อย (ต่อลาภ) ที่ออกปล้นฆ่าผู้คนตามอำเภอใจ จนได้รับฉายาจาก ไพบูลย์ นักข่าวซึ่งเคยมีเรื่องกับพลมาก่อนว่า เทวดาเดินดิน ทำให้พวกเขาถูกไล่ล่าจาก สารวัตรบุญ (ครรชิต) นายตำรวจฝีมือดีพวกเขาทั้งสามได้เพื่อนร่วมทางอีกคนคือ แอ๊ด (กิตติ) โจรกระชากกระเป๋าของน้องที่พลขึ้นไปสู้ด้วยบนหลังคารถไฟจนเกือบตกจากหลังคารถไฟโชคดีที่พลช่วยเอาไว้ทันทำให้แอ๊ดซึ้งใจขอร่วมเดินทางไปด้วยระหว่างทางหนีลงใต้และได้พบกับเพื่อนร่วมทางคนสุดท้ายคือ บูลย์ (บู๊) พนักงานธนาคารที่เบื่อนั่งนับเงินของคนอื่น สุดท้ายบทสรุปจะจบลงอย่างไร

 นักแสดง 
 สรพงษ์ ชาตรี  -  พล
 วิยะดา อุมารินทร์  -  น้อง
 ต่อลาภ กำพุสิริ  -  ต้อย
 น้ำเงิน บุญหนัก
 ครรชิต ขวัญประชา - สารวัตรบุญ
 กิตติ ดัสกร - แอ๊ด
 บู๊ วิบูลย์นันท์ - บูลย์

 แหล่งข้อมูลอื่น
# พระราชวรวงศ์เธอ พระองค์เจ้าวิบูลยพรรณรังษี
นายนาวาโท พระราชวรวงศ์เธอ พระองค์เจ้าวิบูลยพรรณรังษี (12 เมษายน พ.ศ. 2419 – 3 พฤษภาคม พ.ศ. 2451) เป็นพระราชโอรสในกรมพระราชวังบวรวิไชยชาญ ประสูติแต่จอมมารดาเขียวเล็ก

พระประวัติ
พระราชวรวงศ์เธอ พระองค์เจ้าวิบูลยพรรณรังษี ประสูติเมื่อวันพุธที่ 12 เมษายน พ.ศ. 2419 เป็นพระราชโอรสในกรมพระราชวังบวรวิไชยชาญ ประสูติแต่จอมมารดาเขียวเล็ก ธิดาพระยาจำนงสรไกร (รุ่ง)

พระองค์เจ้าวิบูลยพรรณรังษี ทรงรับราชการเป็นทหารเรือ ในปี พ.ศ. 2445 รับพระราชทานสัญญาบัตรเป็น นายเวร ในกรมทหารเรือ ต่อมาได้รับพระราชทานพระยศนายเรือโท เมื่อปี พ.ศ. 2447พระราชทานสัญญาบัตรทหารเรือ และขณะยังมียศเป็นนายเรือเอกผู้ช่วยทรงเป็นอาจารย์โรงเรียนนายเรือ สอนพระราชบัญญัติต่าง ๆในปี พ.ศ. 2445 ได้รับพระราชทานสัญญาบัตรทหารเรือเป็นนายเวรในกรมทหารเรือพระราชทานสัญญาบัตรทหารเรือ ต่อมาเมื่อพ.ศ. 2447 ทรงได้รับตำแหน่งผู้บัญชาการโรงเรียนนายเรือ และรับราชการมียศสูงสุดที่ นาวาโท (ในยุคนั้นเรียก นายเรือเอกผู้ช่วย) เมื่อวันที่ 25 กรกฎาคม ปี พ.ศ. 2448พระราชทานสัญญาบัตรทหารเรือ 

นายนาวาโท พระราชวรวงศ์เธอ พระองค์เจ้าวิบูลยพรรณรังษี สิ้นพระชนม์ในรัชสมัยพระบาทสมเด็จพระจุลจอมเกล้าเจ้าอยู่หัว ด้วยพระโรคไข้หวัด เมื่อวันอาทิตย์ที่ 3 พฤษภาคม พ.ศ. 2451 สิริพระชันษา 32 ปีข่าวสิ้นพระชนม์พระราชทานเพลิงพระศพ ณ พระเมรุ วัดสระเกศราชวรมหาวิหาร เมื่อวันที่ 14 พฤษภาคม พ.ศ. 2455การพระศพ

พระราชวรวงศ์เธอ พระองค์เจ้าวิบูลยพรรณรังษี เป็นต้นราชสกุลวิบูลยพรรณ มีพระโอรส-ธิดา 3 องค์ ได้แก่

หม่อมเจ้ารังษีสุริยวงศ์ วิบูลยพรรณ 
หม่อมเจ้ารังษีวิสุทธิวงศ์ วิบูลยพรรณ (ประสูติ พ.ศ. 2436)
หม่อมเจ้าหญิงไม่ปรากฏพระนาม บางแห่งว่าชื่อหม่อมเจ้ารังษีประยูรวงศ์ บางแห่งก็ว่าสิ้นชีพิตักษัยก่อนได้รับการตั้งพระนาม (พ.ศ. 2440 – ในปีเดียวกัน)

 เครื่องราชอิสริยาภรณ์ 
ราชกิจจานุเบกษา http://www.ratchakitcha.soc.go.th/DATA/PDF/2448/050/1149_1.PDF

พงศาวลี
# โรงเรียนดอยสะเก็ดวิทยาคม
โรงเรียนดอยสะเก็ดวิทยาคม  เป็นโรงเรียนมัธยมศึกษาประจำอำเภอดอยสะเก็ด เปิดทำการสอน ครั้งแรก เมื่อวันที่ 17 พฤษภาคม 2516 ปัจจุบัน จัดระบบการเรียนการสอน ตั้งแต่ระดับมัธยมศึกษาปีที่ 1- 6 มีนักเรียนทั้งหมด 91 คน ครู-อาจารย์ 3 คน 

 ประวัติ
การบริหารโรงเรียนได้เปลี่ยนแปลงและพัฒนาเป็นลำดับดังนี้
 พ.ศ. 2516 เปิดเรียนปีแรกอาศัยอาคารเรียนของโรงเรียนบ้านเชิงดอย (ดอยสะเก็ดศึกษา)เป็นสถานที่เรียน และครูโรงเรียนบ้านเชิงดอยมาช่วยสอน 3 คน โดยมีนายวิรัตน์ แสงสีโสดรักษาการณ์ในตำแหน่งครูใหญ่ ต่อมากรมสามัญศึกษาได้จัดสรรอัตราครูให้ 3 อัตรามีนายสมบูรณ์ ไชยแก้วรักษาการณ์ในตำแหน่งครูใหญ่ 
 พ.ศ. 2517 ได้ย้ายทำการสอนที่ สนามกีฬาอำเภอดอยสะเก็ดโดยมีผู้ปกครองนักเรียนได้บริจาคเงินจำนวน 18,000 สร้างอาคารชั่วคราวจำนวน 2 หลัง โดยมีนายศรศักดิ์ คำหอม ดำรงตำแหน่งครูใหญ่
 พ.ศ. 2518ได้ย้ายมาทำการสอนอยู่ที่ 20 หมู่ 1 บ้านแม่ดอกแดง ตำบลเชิงดอย อำเภอดอยสะเก็ด จังหวัดเชียงใหม่ ถนนสายเชียงใหม่-เชียงราย ห่างจากที่ว่าการอำเภอประมาณ 3 กิโลเมตร มีพื้นที่ 160 ไร่ 2 งาน โดยมีนายอนันต์ เศรษฐกร รักษาการในตำแหน่งครูใหญ่ โรงเรียนได้รับความอนุเคราะห์ จากผู้ปกครอง นักเรียน ห้างราน บริษัทต่าง ๆ บริจาคสร้างโรงอาหาร อาคารเรียนชั่วคราว ถังเก็บน้ำฝน สนามฟุตบอล และสนามบาสเกตบอล

ตลอดเวลาที่ผ่านมาโรงเรียนได้มีการพัฒนา และปรับปรุงด้านอาคารสถานที่ ด้านบุคลากร และพัฒนาการเรียนการสอน จนกระทั่งโรงเรียนได้รับอนุมัติให้ขยายห้องเรียนถึงระดับมัธยมศึกษาตอนปลาย (ม. 4) จำนวน 2 ห้องเรียนเป็นแบบสหศึกษา มีนักเรียนจำนวน 90 คนโรงเรียนได้มีการพัฒนาปรับปรุงมากขึ้นตามลำดับ จนกระทั่งปี 2530 ได้รับการปรับปรุงขยายตำแหน่งผู้บริหารเป็นผู้อำนวยการโรงเรียน โดยมีนายอำพล บุญอยู่ รักษาการในตำแหน่งผู้อำนวยการเป็นคนแรก และได้มีการพัฒนาปรับปรุงโรงเรียนอย่างต่อเนื่องจนเป็นที่ยอมรับของชุมชนจากการพัฒนาดังกล่าวส่งผลให้โรงเรียน

โรงเรียนดอยสะเก็ดวิทยาคมได้รับรางวัลโรงเรียนรางวัลพระราชทานปีพุทธศักราช 2547, 2552 และ 2556 และในปีพุทธศักราช 2548 ได้เป็นโรงเรียนในฝันสมบูรณ์แบบ ต่อมาในปีการศึกษา 2553 ได้รับคัดเลือกให้เป็นศูนย์อาเซียนศึกษา และปีพุทธศักราช 2556 ได้เข้าร่วมโครงการ ต้นแบบโรงเรียนสุจริต
# พระสัมพันธวงศ์เธอ พระองค์เจ้าปฐมวงศ์
พระสัมพันธวงศ์เธอ พระองค์เจ้าปฐมวงศ์ (พ.ศ. 2325 — สมัยรัชกาลที่ 3) พระนามเดิม หม่อมเจ้าปฐมวงศ์ เป็นพระโอรสในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เป็นพระบรมวงศานุวงศ์พระองค์แรกที่ประสูติตั้งแต่ประดิษฐานพระราชวงศ์ จึงได้พระนามว่า "ปฐมวงศ์"

พระประวัติ
พระสัมพันธวงศ์เธอ พระองค์เจ้าปฐมวงศ์ ประสูติเมื่อปี พ.ศ. 2325 เป็นพระโอรสในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เป็นพระบรมวงศานุวงศ์พระองค์แรกที่ประสูติตั้งแต่ประดิษฐานพระราชวงศ์ จึงได้พระนามว่า ปฐมวงศ์ เดิมมีพระนามว่า หม่อมเจ้าปฐมวงศ์ ต่อมาในปี พ.ศ. 2329 ทรงได้รับโปรดเกล้าฯ เลื่อนเป็น พระเจ้าหลานเธอ พระองค์เจ้าปฐมวงศ์

พระสัมพันธวงศ์เธอ พระองค์เจ้าปฐมวงศ์ มีพระโสทรภราดา และพระโสทรภคินี 5 พระองค์ คือ
 พระสัมพันธวงศ์เธอ กรมหมื่นนราเทเวศร์ (พระนามเดิม ปาน) ต้นราชสกุลปาลกะวงศ์
 พระสัมพันธวงศ์เธอ พระองค์เจ้ากระจับ
 พระสัมพันธวงศ์เธอ กรมหมื่นนเรศร์โยธี (พระนามเดิม บัว)
 พระสัมพันธวงศ์เธอ กรมหลวงเสนีบริรักษ์ (พระนามเดิม แตง) ต้นราชสกุลเสนีวงศ์
 พระสัมพันธวงศ์เธอ พระองค์เจ้าจงกล

พระองค์เจ้าปฐมวงศ์ ผนวชที่วัดระฆังโฆษิตาราม โดยมีสุนทรภู่ถวายตัวเป็นมหาดเล็กประวัติสุนทรภู่ สุนทรภู่ได้แต่งกลอนกล่าวถึงพระองค์เจ้าปฐมวงศ์ไว้ว่า

พระสัมพันธวงศ์เธอ พระองค์เจ้าปฐมวงศ์ สิ้นพระชนม์ในรัชสมัยพระบาทสมเด็จพระนั่งเกล้าเจ้าอยู่หัว ไม่ปรากฏพุทธศักราช มีพระโอรสก่อนผนวช 1 องค์ คือ พระสัมพันธวงศ์เธอ พระองค์เจ้าชายนิต

 พงศาวลี
# โปรวินเชียลลีก ฤดูกาล 2548
โปรวินเชียลลีก ฤดูกาล 2548 เป็นการแข่งขัน โปรลีก โดยประกอบด้วย 12 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย โดยทีมชนะเลิศและรองชนะเลิศ จะได้เลื่อนชั้นไปเล่นใน ไทยลีก 2549 ส่วนทีมจังหวัด 2 อันดับสุดท้าย ตกชั้นไปแข่งขัน โปรลีก 2 ฤดูกาลถัดไป

ภาพรวมก่อนการแข่งขัน

ในฤดูกาลนี้ ฝ่ายจัดการแข่งขันได้ปรับรูปแบบการแข่งขันโดยกำหนดให้มี 12 ทีมจังหวัด แต่ยังคงกฎระเบียบเลื่อนชั้น-ตกชั้น คือทีมจังหวัดสองอันดับสุดท้ายจะตกชั้นไปเล่นใน โปรลีก 2 http://topicstock.pantip.com/supachalasai/topicstock/2011/01/S10178784/S10178784.html ย้อนอดีต โปรวินเชียล ลีก ทีม "นครราชสีมา" - Pantip.com นอกจากนี้ ทีมจังหวัดที่ชนะเลิศการแข่งขัน รองชนะเลิศ และอันดับที่ 3 (ต่อมามีการเปลื่ยนแปลง โดยเอาแค่ชนะเลิศกับรองชนะเลิศ) เลื่อนชั้นไปเล่นใน ไทยลีก เพื่อปรับโครงสร้างและการรวมลีกในฤดูกาลถัดไปhttp://thaiproleague.tripod.com/home1.htm ที่นี่โปรลีก โดยทีมจังหวัดที่ชนะเลิศจะได้ เงินรางวัล 1,000,000 บาท รองชนะเลิศได้ 500,000 บาท อันดับที่ 3 ได้ 200,000 และอันดับที่ 4 ได้ 100,000 บาท โดยเบื้องต้น แต่ละทีมจะได้รับการจัดเงินอุดหนุนทีม จาก การกีฬาแห่งประเทศไทย ทีมละ 500,000 บาท

จังหวัดที่เข้าร่วมแข่งขัน

 ภาคเหนือ 
 นครสวรรค์ 
 ภาคอีสาน
 ศรีสะเกษ
 นครราชสีมา
 ภาคกลาง
 กรุงเทพมหานคร
 นครปฐม
 สุพรรณบุรี
 ภาคตะวันออก
 ชลบุรี
 จันทบุรี
ภาคใต้
 สุราษฎร์ธานี
 สตูล
 พังงา
 พัทลุง

 ตารางคะแนนเมื่อสิ้นสุดฤดูกาล 

 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1    ชลบุรี  22  16  3  3  57  19  +38  51 2    สุพรรณบุรี  22  15  4  3  65  23  +42  49 3    นครปฐม  22  12  6  4  49  26  +23  23 4    นครสวรรค์  22  10  8  4  33  18  +15  38 5   นครราชสีมา  22  10  7  8  41  40  +11  37 6    ศรีสะเกษ  22  9  5  8  37  39  -2  32 7    สตูล  22  9  4  9  33  42  -9  31 8    กรุงเทพมหานคร  22  5  8  9  25  27  -2  23 9    สุราษฎร์ธานี  22  5  7  70  24  38  -14  22 10   จันทบุรี  22  5  5  12  30  47  -13  20 11    พังงา  22  3  4  15  24  65  -41  13 12    พัทลุง  22  2  1  19  13  57  -44  7

 ชนะเลิศและเลื่อนชั้นไปเล่น ไทยลีก เลื่อนชั้นไปเล่น ไทยลีก ตกชั้นไปเล่นใน โปรลีก 2

 ต่อมา ทางฝ่ายจัดการแข่งขันได้ตัดสินให้ พังงาและพัทลุงโดนปรับตกชั้นเนื่องจากใช้ผู้เล่นผิดกฎการแข่งขัน (มีผู้เล่นที่ไม่ส่งรายชื่อลงสนาม) จึงถูกปรับให้แพ้ทุกนัดและโดนห้ามส่งทีมเข้าร่วมการแข่งขัน จากการปรับแพ้ดังกล่าวมีผลเกี่ยวเนื่องทำมีการคิดคะแนนใหม่จนได้ตารางคะแนนข้างต้น

 ผู้ทำประตูสูงสุด 
ณ วันที่ 26 มิถุนายน 2548https://web.archive.org/web/20051108125008/http://www.thaiproleague.com/scorer.php สรุปอันดับดาวซัลโวประจำปี 2548 - ไทยโปรลีก

15 ประตู
  ทศพล หงษาครประเสริฐ - (นครปฐม)
14 ประตู
  พิภพ อ่อนโม้ - (ชลบุรี)
  สุรศักดิ์ จุมพลศรี - (ศรีสะเกษ)
13 ประตู
  จักรพันธ์ เอี่ยมมาก - (สุพรรณบุรี)
  ภุชงค์ สุวรรณประทีป - (สุพรรณบุรี)
10 ประตู
  การัญวฑูย์ ทองฉิม - (สตูล)
9 ประตู
  นิกร อนุวรรณ - (ชลบุรี)
  วัชรพงษ์ สมานทอง - (ศรีสะเกษ)
# ไรชส์เกาวาร์เทอลันท์
ไรชส์เกาวาร์เทอลันท์  เรียกอีกชื่อว่า ไรชส์เกาโพเซิน หรือ วาร์เทอเกา เป็นเขตการปกครองของนาซีเยอรมนีคือ ไรชส์เกา จากส่วนหนึ่งของดินแดนโปแลนด์ที่ถูกผนวกในปี ค.ศ. 1939 ระหว่างสงครามโลกครั้งที่สอง ประกอบด้วยบริเวณเกรตเตอร์โปแลนด์และพื้นที่บริเวณใกล้เคียง ส่วนของวอร์เทอเกาตรงกับชื่อปรัสเซียก่อนสนธิสัญญาแวร์ซาย จังหวัดโพเซิน (Posen) ชื่อแรกที่ได้มาจากเมืองหลวง โพเซิน (พอซนาน) และต่อมาจากแม่น้ำใหญ่ วาร์เทอ (วาร์ทา)

ในช่วงการแบ่งโปแลนด์ครั้งที่สามจากปี ค.ศ. 1795 พื้นที่ถูกผนวกโดยราชอาณาจักรปรัสเซียจนกระทั่งปรัสเซียใต้ ปี ค.ศ. 1807 จากปี ค.ศ. 1815–1849 ดินแดนได้กลายเป็นรัฐปกครองอิสระคือดัชชีโพเซิน (Grand Duchy of Posen) ซึ่งเป็นจังหวัดโพเซิน จนกระทั่งประเทศโปแลนด์ได้ถูกก่อตั้งขึ้นในปี ค.ศ. 1918–1919 ช่วงหลังสงครามโลกครั้งที่หนึ่ง พื้นที่ปัจจุบันคือจังหวัดวีแยลกอปอลสกา

 แหล่งข้อมูลอื่น 
 HolocaustHistory.org: "ninety-seven thousand have been processed, using three vans, without any defects showing up in the vehicles." Postwar testimony Obersturmbannführer August Becker, the gas van inspector. See: Ernst Klee, Willi Dressen, Volker Riess (1991). The gas-vans: A new and better method of killing had to be found. The Good Old Days: The Holocaust As Seen by Its Perpetrators and Bystanders. Konecky Konecky. pp. 69–70. ISBN 1568521332. Also in: Christopher Browning (2000), Evidence for the Implementation of the Final Solution with archives of the RSHA.
 Ian Kershaw (2013). Hitler 1936-1945. Penguin UK. pp. vi. ISBN 0141909595.
 "Poles: Victims of the Nazi Era". United States Holocaust Memorial Museum. Retrieved 24 May 2013.
 Lynn H. Nicholas, Cruel World: The Children of Europe in the Nazi Web pp. 207-9, ISBN 0-679-77663-X.
 "Special treatment" (Sonderbehandlung)". The Holocaust History Project.
# พระสัมพันธวงศ์เธอ พระองค์เจ้าจงกล
พระสัมพันธวงศ์เธอ พระองค์เจ้าจงกล (พ.ศ. 2328 — พ.ศ. 2385) พระนามเดิม หม่อมเจ้าจงกล เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่

พระประวัติ
พระสัมพันธวงศ์เธอ พระองค์เจ้าจงกล ประสูติเมื่อปี พ.ศ. 2328 เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เดิมมีพระนามว่า หม่อมเจ้าจงกล ต่อมาในปี พ.ศ. 2329 ทรงได้รับโปรดเกล้าฯ เลื่อนเป็น พระเจ้าหลานเธอ พระองค์เจ้าจงกล

พระสัมพันธวงศ์เธอ พระองค์เจ้าจงกล มีพระโสทรภราดา และพระโสทรภคินี 5 พระองค์ คือ
 พระสัมพันธวงศ์เธอ กรมหมื่นนราเทเวศร์ (พระนามเดิม ปาน) ต้นราชสกุลปาลกะวงศ์
 พระสัมพันธวงศ์เธอ พระองค์เจ้ากระจับ
 พระสัมพันธวงศ์เธอ กรมหมื่นนเรศร์โยธี (พระนามเดิม บัว)
 พระสัมพันธวงศ์เธอ กรมหลวงเสนีบริรักษ์ (พระนามเดิม แตง) ต้นราชสกุลเสนีวงศ์
 พระสัมพันธวงศ์เธอ พระองค์เจ้าปฐมวงศ์

เมื่อแรกประสูติพระองค์เจ้าจงกล ได้แม่ช้อย มารดาของสุนทรภู่ เป็นพระนม จึงทรงสนิทสนมกับสุนทรภู่มาตั้งแต่ทรงพระเยาว์ สุนทรภู่มีบุตรกับนางจันหนึ่งคน ชื่อหนูพัด แต่ชีวิตครอบครัวก็ยังไม่ราบรื่นนัก ในที่สุดนางจันก็ร้างราไป พระองค์เจ้าจงกลได้รับอุปการะหนูพัดไว้ประวัติสุนทรภู่

ภายหลังจากสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ทิวงคต พระองค์เจ้าจงกล ทรงสร้างมณฑปพระพุทธบาทจำลองขึ้นในวัดอมรินทรารามวรวิหาร ประดับด้วยกระเบื้องและถ้วยชามเขียนสีของจีน เพื่อเป็นพระราชกุศลอุทิศถวายพระบิดา

พระสัมพันธวงศ์เธอ พระองค์เจ้าจงกล สิ้นพระชนม์ในสมัยรัชกาลที่ 3 เมื่อปี พ.ศ. 2385 สิริพระชันษา 57 ปี พระราชทานเพลิงพระศพ ณ พระเมรุวัดอมรินทราราม เมื่อวันพฤหัสบดีที่ 26 พฤษภาคม พ.ศ. 2385

 พงศาวลี
# อินฟันตามาร์การีตา ดัชเชสแห่งโซเรีย
อินฟันตามาร์การีตา ดัชเชสแห่งโซเรีย  พระธิดาพระองค์ที่ 3 ในอินฟันเตฆวน เคานต์แห่งบาร์เซโลนา กับ เจ้าหญิงมารีอา เด ลาส เมร์เซเดสแห่งบูร์บง-ซิซิลีทั้งสอง เป็นพระขนิษฐาในสมเด็จพระราชาธิบดีควน การ์โลสที่ 1 แห่งสเปน และ อินฟันตาปีลาร์ ดัชเชสแห่งบาดาโคซ เป็นพระปิตุลาในสมเด็จพระราชาธิบดีเฟลีเปที่ 6 แห่งสเปน อินฟันตากริสตีนาแห่งสเปน อินฟันตาเอเลนา ดัชเชสแห่งลูโก พระองค์มีพระอิสริยยศเมื่อแรกประสูติว่า อินฟันตาแห่งสเปน ภายหลังทรงเสกสมรสกับ  คาลอส ซูริตา ดยุกแห่งโซเรีย พระองค์จึงดำรงพระอิสริยยศเป็น ดัชเชสแห่งโซเรีย ดังพระสวามี มีพระบุตร 2 คน

อินฟันตามาร์การีตา ดัชเชสแห่งโซเรีย ทรงพิการทางสายพระเนตร สูญเสียการมองเห็นตั้งแต่แรกประสูติ ซึ่งต้องมีคนคอยประคองและนำเสด็จพระองค์ตลอดพระชนม์ชีพ
# พระสัมพันธวงศ์เธอ พระองค์เจ้ากระจับ
พระสัมพันธวงศ์เธอ พระองค์เจ้ากระจับ (พ.ศ. 2315 — พ.ศ. 2395) เป็นพระธิดาพระองค์ใหญ่ในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่

พระประวัติ
พระสัมพันธวงศ์เธอ พระองค์เจ้ากระจับ ประสูติเมื่อปี พ.ศ. 2315 เป็นพระธิดาพระองค์ใหญ่ในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับเจ้าครอกทองอยู่ เดิมมีพระนามว่า หม่อมเจ้ากระจับ ต่อมาใน พ.ศ. 2329 ทรงได้รับโปรดเกล้าฯ เลื่อนเป็น พระเจ้าหลานเธอ พระองค์เจ้ากระจับ

พระสัมพันธวงศ์เธอ พระองค์เจ้ากระจับ มีพระโสทรภราดา และพระโสทรภคินี 5 พระองค์ คือ
 พระสัมพันธวงศ์เธอ กรมหมื่นนราเทเวศร์ (พระนามเดิม ปาน) ต้นราชสกุลปาลกะวงศ์
 พระสัมพันธวงศ์เธอ กรมหมื่นนเรศร์โยธี (พระนามเดิม บัว)
 พระสัมพันธวงศ์เธอ กรมหลวงเสนีบริรักษ์ (พระนามเดิม แตง) ต้นราชสกุลเสนีวงศ์
 พระสัมพันธวงศ์เธอ พระองค์เจ้าปฐมวงศ์
 พระสัมพันธวงศ์เธอ พระองค์เจ้าจงกล

ภายหลังจากสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ทิวงคต พระองค์เจ้ากระจับ ทรงสร้างพระพุทธฉายจำลองขึ้นในวัดอมรินทรารามวรวิหาร มีลักษณะเป็นภูเขามีความสูง 3 วา 2 ศอก กว้างโดยรอบ 19 วา เพื่อเป็นพระราชกุศลอุทิศถวายพระบิดา

หลังกรมพระราชวังบวรสถานพิมุขทิวงคต พระราชวังหลังแบ่งเป็น 4 วัง วังเดิม อันเป็นพระราชมณเฑียรของกรมพระราชวังบวรสถานพิมุขนั้น พระชายาทองอยู่ประทับปกครองเชื้อวงศ์ของกรมพระราชวังหลังอยู่กับพระองค์เจ้ากระจับ และพระองค์เจ้าจงกล เมื่อพระชายาทองอยู่สิ้นพระชนม์ พระองค์เจ้ากระจับทรงปกครองเจ้านายวังหลังมาจนถึงสมัยรัชกาลที่ 4 ครั้งเมื่อพระองค์เจ้ากระจับสิ้นพระชนม์ เชื้อสายเจ้านายวังหลังไม่มีความสามารถรักษาพระราชวังบวรสถานพิมุขไว้ได้จึงได้ปล่อยให้รกร้างผุพังไป

พระสัมพันธวงศ์เธอ พระองค์เจ้ากระจับ สิ้นพระชนม์ในรัชสมัยพระบาทสมเด็จพระจอมเกล้าเจ้าอยู่หัว เมื่อปี พ.ศ. 2395 สิริพระชันษา 80 ปี พระราชทานเพลิงพระศพ ณ พระเมรุวัดอมรินทราราม

 พงศาวลี
# เจ้าหญิงอาน ดัชเชสแห่งกาลาเบรีย
เจ้าหญิงอาน ดัชเชสม่ายแห่งคาลาเบรีย  (เดิม:เจ้าหญิงอานแห่งออร์เลล็อง) เป็นพระธิดาใน เจ้าชายอ็องรี เคานต์แห่งปารีส (2451-2542)และ เจ้าหญิงอิซาเบลลาแห่งออเลล็อง-บราแกนซา ต่อมาเสกสมรสกับ อินฟันเตคาลอส ดยุกแห่งกาลาเบรีย มีพระบุตร 5 พระองค์ ต่อมาพระสวามีสิ้นพระชนม์ จึงดำรงพระอิสริยยศที่ เจ้าหญิงดัชเชสแห่งกาลาเบรีย และพระโอรสสืบพระอิสริยยศเป็นดยุกแห่งกาลาเบรีย พระองค์จึงได้รับการสถาปนาที่ เจ้าหญิงอาน ดัชเชสม่ายแห่งกาลาเบรีย

 พระอิสริยยศ 
 ค.ศ. 1938 - ค.ศ. 1965 : เจ้าหญิงอานแห่งออร์เลล็อง
 ค.ศ. 1965 - ค.ศ. 2015 :เจ้าหญิงดัชเชสแห่งกาลาเบรีย
 ค.ศ. 2015 - ค.ศ. 2017 : เจ้าหญิงอาน ดัชเชสแห่งกาลาเบรีย
 ค.ศ. 2017 - ปัจจุบัน : เจ้าหญิงอาน ดัชเชสม่ายแห่งกาลาเบรีย
# ไรชส์เกา
thumb|300px|Map of Nazi Germany with Reichsgaue highlighted.

ไรชส์เกา  เป็นเขตปกครองย่อยๆที่ถูกสร้างขึ้นในหลายพื้นที่ที่ถูกผนวกโดยนาซีเยอรมนีระหว่างปี 1939-1945.

 รายชื่อไรชส์เกา 
ไรชส์เกาในออสเตรียในปี ค.ศ. 1938
 ชื่อเกา ชื่อภาษาเยอรมันเมืองหลวงปีที่ก่อตั้งหมายเหตุคารินเทียKärntenคลาเกนฟูร์ท1938เกิดขึ้นมาจากอดีตสหพันธรัฐออสเตรียของคารินเทียและทีโรลตะวันออก, รวมทั้งจากปี 1941 เป็นส่วนหนึ่งของสโลวีเนีย.ดานูบตอนล่างNiederdonauเครมส์ *อย่างไรก็ตาม, ในปี ค.ศ. 1943, ฮิตเลอร์ได้ท่องเที่ยวไรชส์เกานีเดอโดนูบและเชื่อมั่นในตัวเกาไลเทอร์ ฮูโก้ จูรี ว่าจะสร้างเมืองหลวงใหม่คือ บรึนน์ (เบอร์โน)ในอนาคตอันใกล้.Bryant, C.C. (2007). Prague in black: Nazi rule and Czech nationalism, Harvard University Press, ISBN 0-674-02451-6, p. 1251938เกิดขึ้นมาจากอดีตสหพันธรัฐออสเตรียของโลเวอร์ออสเตรีย และ ตอนเหนือบูร์เกนลันด์; รวมทั้งจากปี 1939 เป็นส่วนหนึ่งของทางตอนใต้โมราเวีย.ซาลซ์บูร์กSalzburgซาลซ์บูร์ก1938เกิดขึ้นมาจากอดีตสหพันธรัฐออสเตรียของซาลซ์บูร์ก.สตีเรียSteiermarkกราซ1938เกิดขึ้นมาจากอดีตสหพันธรัฐออสเตรียของสตีเรียและทางตอนใต้บูร์เกนลันด์, รวมทั้งจากปี 1941 เป็นส่วนหนึ่งของสโลวีเนีย.ทีโรล-โฟราร์ลแบร์กTirol-Vorarlbergอินส์บรุค1938เกิดขึ้นมาจากอดีตสหพันธรัฐออสเตรียของ โฟราร์ลแบร์ก และทางตอนเหนือของทีโรล; Kleinwalsertal กลายเป็นส่วนหนึ่งของ เกา สวาเบีย(Gau Swabia).ดานูบตอนบนOberdonauลินซ์1938เกิดขึ้นมาจากอดีตสหพันธรัฐออสเตรียของ รัฐอัปเปอร์ออสเตรีย และ เอาส์เซเออร์ลันท์, เป็นส่วนหนึ่งของสตีเรีย; รวมทั้งจากปี 1941 เป็นส่วนหนึ่งของทางตอนใต้โบฮีเมีย.เวียนนาWienVienna1938เกิดขึ้นมาจากอดีตสหพันธรัฐออสเตรียของ เวียนนา และ บริเวณโดยรอบของอดีต โลเวอร์ออสเตรีย.

 แหล่งข้อมูลอื่น 
 Bryant, C.C. (2007). Prague in black: Nazi rule and Czech nationalism, Harvard University Press, ISBN 0-674-02451-6, p. 125
 Hans Rudolf Fuhrer (1982). Spionage gegen die Schweiz. Huber. p. 68. ISBN 3-274-00003-5.
 Jeremy Noakes, Geoffrey Pridham (1995). Nazism, 1919-1945: Foreign policy, war and racial extermination. University of Exeter Press. p. 882. ISBN 0-85989-474-6.
# เกาไลเทอร์
เกาไลเทอร์  คือตำแหน่งผู้อำนวยการส่วนภูมิภาคของพรรคนาซี เริ่มมีการแต่งตั้งครั้งแรกใน ค.ศ. 1925 ต่อมาเมื่อพรรคนาซีเรืองอำนาจใน ค.ศ. 1933 ตำแหน่งนี้ก็กลายเป็นตำแหน่งผู้ว่าราชการจังหวัด ซึ่งเรียกในภาษาเยอรมันว่า "เกา" (Gau) หลังจากที่รัฐบาลฮิตเลอร์ยุบการปกครองระดับรัฐท้องถิ่นเป็นการปกครองส่วนภูมิภาคซึ่งขึ้นตรงต่อรัฐบาลที่กรุงเบอร์ลิน

เกาไลเทอร์เป็นตำแหน่งเจ้าพนักงานฝ่ายปกครองที่มีความอาวุโสลำดับสองในพรรคนาซี มีความอาวุโสเป็นรองจากตำแหน่งไรชส์ไลเทอร์ (ผู้ว่าการไรช์ เทียบเท่าอธิบดีกรมการปกครอง) ซึ่งตลอดช่วงสงครามโลกครั้งที่สอง ตำแหน่งเกาไลเทอร์ได้รับการแต่งตั้งโดยตรงจากฮิตเลอร์เท่านั้น

 แหล่งข้อมูลอื่น 
 Großer Atlas zur Weltgeschichte. Braunschweig: Westermann. 1985. ISBN 3-14-100919-8.
 Michael D. Miller & Andreas Schulz: Gauleiter: The Regional Leaders of the Nazi Party and Their Deputies, 1925-1945, Volume I (Herbert Albrecht - H. Wilhelm Hüttmann). R. James Bender Publishing, 2012, ISBN 1-932970-21-5.
# กระทรวงคมนาคมสหรัฐ
กระทรวงคมนาคมสหรัฐ (อักษรย่อ: USDOT หรือ DOT) เป็นกระทรวงบริหารกลางของรัฐบาลสหรัฐที่เกี่ยวข้องกับการขนส่ง ก่อตั้งขึ้นโดยรัฐสภาสหรัฐในวันที่ 15 ตุลาคม ค.ศ. 1966 และเริ่มดำเนินการเมื่อวันที่ 1 เมษายน ค.ศ. 1967 

แผนยุทธศาสตร์ของกระทรวงในปีงบประมาณ 2022–2026 ระบุว่าภารกิจของกระทรวงคือ "การมอบการขนส่งคมนาคมอันดับต้นของโลกให้ประชาชนชาวอเมริกันและเศรษฐกิจของอเมริกาผ่านการเคลื่อนย้ายคนและสินค้าที่ปลอดภัย มีประสิทธิภาพ ยั่งยืน และชอบธรรม"

 หน่วยงานในสังกัด 
 กองบริหารจัดการการบินแห่งชาติ (FAA)
 กองบริหารทางหลวงแห่งชาติ (FHWA)
 กองบริหารความปลอดภัยของผู้ให้บริการยานยนต์แห่งชาติ (FMCSA)
 กองบริหารทางรถไฟแห่งชาติ (FRA)
 กองบริหารรถสาธารณะแห่งชาติ (FTA)
 กองบริหารการเดินเรือ (MARAD)
 กองบริหารความปลอดภัยในจราจรบนทางหลวงแห่งชาติ (NHTSA)
 สำนักงานผู้ตรวจการทั่วไป (OIG)
 สำนักงานเลขานุการการขนส่ง (OST)
 กองบริหารจัดการความปลอดภัยของท่อและวัสดุอันตราย (PHMSA)
 เซนต์ลอว์เรนซ์ซีเวย์เดเวลอปเมนท์คอร์ปอเรชัน (SLSDC)
 ศูนย์ระบบขนส่งจอห์น เอ. โวลปีแห่งชาติ
 สำนักสถิติการขนส่ง (BTS)

งบประมาณ
ส่วนราชการงบประมาณ (ล้านบาท)พนักงาน (คน)กองบริหารจัดการการบินแห่งชาติ $16,280.745,988กองบริหารทางหลวงแห่งชาติ $43,049.72,782กองบริหารความปลอดภัยของผู้ให้บริการยานยนต์แห่งชาติ $580.41,175กองบริหารความปลอดภัยในจราจรบนทางหลวงแห่งชาติ$869.0639กองบริหารรถสาธารณะแห่งชาติ$11,782.6585กองบริหารทางรถไฟแห่งชาติ$1,699.2934กองบริหารจัดการความปลอดภัยของท่อและวัสดุอันตราย $249.6575กองบริหารการเดินเรือ$399.3835Saint Lawrence Seaway Development Corporation$28.4144สำนักงานเลขานุการการขนส่ง$935.41,284สำนักงานผู้ตรวจการทั่วไป $87.5413รวม$75,536.155,739
# ชูงู
ชูงู  พระอิสริยยศในอดีตสำหรับจักรพรรดินีแห่งญี่ปุ่นซึ่งปรากฏครั้งแรกอย่างเป็นทางการในรัชสมัย จักรพรรดิอิจิโจ เมื่อ พ.ศ. 1542 โดยตำแหน่งนี้เทียบเท่ากับตำแหน่ง โคโง หรือตำแหน่งจักรพรรดินีซึ่งมีอยู่ก่อนแล้วทำให้หลังจากนั้นจึงมีตำแหน่งจักรพรรดินีพร้อมกันถึง 2 ตำแหน่งคือ โคโง (皇后) หรือจักรพรรดินีลำดับที่ 1 และ ชูงู หรือจักรพรรดินีลำดับที่ 2 แต่ในปัจจุบันตำแหน่งชูงูถูกยกเลิกไปแล้วทำให้เหลือเพียงตำแหน่งโคโงเพียงตำแหน่งเดียว
# เนียวโง
เนียวโง  พระอิสริยยศในอดีตสำหรับพระสนมใน จักรพรรดิแห่งญี่ปุ่น เป็นตำแหน่งที่คัดเลือกมาจากบุตรสาวของเหล่าเสนาบดีชั้นผู้ใหญ่ซึ่งส่วนมากมาจาก ตระกูลฟุจิวะระ และในบางครั้งเนียวโงหรือพระสนมก็ก้าวขึ้นไปดำรงพระยศ โคโง หรือจักรพรรดินีลำดับที่ 1 และ ชูงู หรือจักรพรรดินีลำดับที่ 2 

ปัจจุบันตำแหน่งเนียวโงได้ถูกยกเลิกไปแล้วพร้อมกับตำแหน่งชูงูตาม กฎพระราชวังหลวง พ.ศ. 2432 ซึ่งตราขึ้นในรัชสมัย จักรพรรดิเมจิ
# ฟุตบอลทีมชาติฟินแลนด์
ฟุตบอลทีมชาติฟินแลนด์ (,) เป็นตัวแทนของประเทศฟินแลนด์ในการแข่งขันฟุตบอลระดับนานาชาติเช่น ฟุตบอลโลก และ ฟุตบอลชิงแชมป์แห่งชาติยุโรป และอยู่ภายใต้การดูแลของสมาคมฟุตบอลแห่งฟินแลนด์

ทีมชาติฟินแลนด์ ไม่เคยปรากฏในรายการทัวร์นาเมนต์ใด ๆ มาก่อน จนกระทั่งได้ผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2020 นับเป็นครั้งแรกที่ฟินแลนด์จะได้เข้าร่วมแข่งขันในฟุตบอลชิงแชมป์แห่งชาติยุโรป

 อดีตผู้เล่นคนสำคัญ 
 ยารี ลิตมาเน่น
# จักรพรรดินีเถื่อ เทียน
จักรพรรดินีเถื่อ เทียน (, จื๋อโนม: ; 19 มกราคม ค.ศ. 1762 – 22 กุมภาพันธ์ ค.ศ. 1814) มีพระนามาภิไธยเดิมว่า ต๊ง ฟุก ถิ ลาน (,) เป็นจักรพรรดินีในจักรพรรดิซา ล็อง หรือองเชียงสือ (,) และเป็นพระราชชนนีของมกุฎราชกุมารอัญเส่ว (,)

 พระราชประวัติ 
จักรพรรดินีเถื่อ เทียนพระราชสมภพเมื่อวันที่ 19 มกราคม ค.ศ. 1762 เป็นธิดาของต๊ง ฟุก ควง (,) ขุนนางประจำราชวงศ์เหงียน กับพระมารดาไม่ปรากฏนามจากสกุลเล (,)

พระองค์อภิเษกสมรสกับเหงียน ฟุก อั๊ญ (,) ที่ต่อมาได้ครองราชย์เป็นจักรพรรดิซา ล็อง (หรือในพงศาวดารไทยเรียกว่าองเชียงสือ) ขณะมีพระชนมายุ 18 พรรษา มีพระราชโอรสด้วยกันสองพระองค์คือเหงียน ฟุก เคียว (,) และเหงียน ฟุก กั๋ญ (,) ภายหลังพระราชบุตรพระองค์เล็กนี้ดำรงพระอิสริยยศเป็นมกุฎราชกุมารอัญเส่ว (,)

จักรพรรดินีเถื่อ เทียนสวรรคตเมื่อวันที่ 22 กุมภาพันธ์ ค.ศ. 1814 พระศพถูกฝัง ณ สุสานหลวงเทียนเถาะ (,) โดยราชสำนักเวียดนามได้ส่งพระราชสาส์นแจ้งว่าพระมเหสีสวรรคต เอกสารไทยเรียกว่าหว้างท้ายเห้า (ตรงกับคำเวียดนาม ,  "พระพันปี") จักรพรรดิซา ล็องทรงตรมพระทัยนัก ทรงนุ่งขาวห่มขาวเฝ้าพระศพ แล้วเว้นการทอดพระเนตรการฟ้อนระบำขับเพลงเป็นเวลาสามปีพระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์) ตั้งแต่ จ.ศ. 1129 ถึง 1182 เป็นเวลา 53 ปี, หน้า 383 ราวสามถึงสี่ปีต่อมาจึงมีพระราชสาส์นแจ้งมาอีกว่าพระราชพิธีฝังพระศพพระมเหสีเสร็จสิ้นแล้วพระราชวิจารณ์ ใน พระบาทสมเด็จพระจุลจอมเกล้าเจ้าอยู่หัว เรื่องจดหมายความทรงจำของพระเจ้าไปยิกาเธอ กรมหลวงนรินทรเทวี (เจ้าครอกวัดโพธิ์) ตั้งแต่ จ.ศ. 1129 ถึง 1182 เป็นเวลา 53 ปี, หน้า 406
# ลำดับการสืบราชสันตติวงศ์ญี่ปุ่น
ลำดับการสืบราชสันตติวงศ์ญี่ปุ่น  ในปัจจุบันอ้างอิงจาก กฎราชวงศ์ ฉบับ พ.ศ. 2490 ซึ่งกำหนดให้เฉพาะเจ้าชายเท่านั้นที่มีสิทธิ์สืบราชบัลลังก์ดอกเบญจมาศได้

 ลำดับการสืบราชสันตติวงศ์ในปัจจุบัน 
ลำดับปัจจุบัน1. พระยุพราช  40px2. เจ้าชายฮิซาฮิโตะ  40px3. ฮิตาจิโนะมิยะ  40px
นี่คือรายพระนามของผู้มีสิทธิ์ในการสืบราชบัลลังก์ดอกเบญจมาศในปัจจุบัน

 15px สมเด็จพระจักรพรรดิโชวะ (พ.ศ. 2444–2532)
 15px สมเด็จพระจักรพรรดิอากิฮิโตะ (พระราชสมภพ พ.ศ. 2476)
 15px สมเด็จพระจักรพรรดินารูฮิโตะ (พระราชสมภพ พ.ศ. 2503)
 (1) เจ้าชายฟูมิฮิโตะ อากิชิโนะโนะมิยะ (ประสูติ พ.ศ. 2508)
 (2) เจ้าชายฮิซาฮิโตะแห่งอากิชิโนะ (ประสูติ พ.ศ. 2549)
 (3) เจ้าชายมาซาฮิโตะ ฮิตาจิโนะมิยะ (ประสูติ พ.ศ. 2478)
# กระทรวงการทหารผ่านศึกสหรัฐ
กระทรวงการทหารผ่านศึกสหรัฐ (อักษรย่อ:VA หรือ DVA) เป็นหน่วยงานการบริหารของรัฐบาลกลางสหรัฐ มีหน้าที่รับผิดชอบเรื่องดูแลทหารผ่านศึกในสหรัฐ 
 แหล่งข้อมูลอื่น 

 
 Department of Veterans Affairs in the Federal Register
# แผนอุบาทว์เหนือเมฆ
แผนอุบาทว์เหนือเมฆ  เป็นนวนิยายแนวระทึกขวัญการเมืองและระทึกขวัญกฎหมาย ประพันธ์โดยเออร์วิง วอลลิซ ตีพิมพ์ในปี ค.ศ. 1976 วางจำหน่ายโดยสำนักพิมพ์ไซมันแอนด์ชูสเตอร์ โดยนวนิยายเล่าเรื่องราวสมมุติเกี่ยวกับความพยายามของผู้อำนวยการสำนักงานสอบสวนกลางเพื่อละเมิดบัญญัติว่าด้วยสิทธิพื้นฐานของพลเมืองและควบคุมสหรัฐ

 ดูเพื่ม 
 โดคูเมนต์ เอร์ : มินิซีรีส์ของสหภาพโซเวียตที่สร้างจากนวนิยายเรื่องเดียวกัน